section_heading: Povijest
paragraph_text: Treća armija formirana je nakon što je Austro-Ugarska proglasila mobilizaciju u kolovozu 1914. godine. Armija se nalazila na Istočnom bojištu, te su na početku rata u njezin sastav ušla dva korpusa i to XI. korpus pod zapovjedništvom Desideriusa Kolossváryja de Kolosvára, te XIV. korpus kojim je zapovijedao nadvojvoda Josef Ferdinand. Zapovjednikom armije imenovan je general konjice Rudolf von Brudermann.